એફ એન્ડ ઓ સેગમેન્ટમાં હાલમાં સર્કિટ ફિલ્ટર નથી તે પાછળનો વિચાર એવો હતો કે શેરમાં મોટાપાયે વધારો કે ઘટાડો થાય તો રોકાણકારો ફ્યૂચર્સ માર્કેટમાં તેનાથી વિપરીત પોઝિશન લઈ શકે છે અને એ રીતે પોઝિશન હેજ કરી શકે છે અથવા ટ્રેડિંગનો લાભ લઈ શકે છે. જોકે બજારમાં ગભરાટ ફેલાય તે વખતે ટ્રેડર્સ વિપરીત પોઝિશન ન લે તેવું પણ બની શકે. આવા સંજોગોમાં શું કરવું તેનો વિચાર તે સમયે થયો ન હતો. હાલમાં એફ એન્ડ ઓ સેગમેન્ટમાં 204 શેર છે. બજાર નિષ્ણાતે કહ્યું છે કે શેરબજારોએ એફ એન્ડ ઓ સેગમેન્ટમાં શેરને લેતા પહેલાં તેના ડિફોલ્ટ ઈતિહાસ સહિતની વિગતો મેળવીને તેનું મૂલ્યાંકન કરવું જરૂરી છે. કારણ કે ઘણાં રિટેલ રોકાણકારો પણ ડેરિવેટિવ્ઝમાં સોદા કરતા હોય છે.